**BIZTONSÁGI ADATLAP**

készült az 1907/2006/EK, az 1272/2008/EK és a 2015/830/EU rendelet szerint

**1. szakasz: Az anyag/keverék és a vállalat/vállalkozás azonosítása**

**1.1. Termékazonosító:** **Just citromsavas vízkőoldó**

**1.2. Azonosított felhasználás:** savas tisztítószer

**Ellenjavallt felhasználás:** fentitől eltérő

**1.3. A biztonsági adatlap szállítójának adatai:**

**GIRONDE Kozmetikai és Háztartás-vegyipari Termékeket Gyártó és Forgalmazó Kft.**

H-3333 Terpes, Petőfi út 2 – 4.

Telefon: +36 36 561 310 Fax: +36 36 371 022

honlap: www.gironde.hu

**A biztonsági adatlapért felelős személy elérhetősége:** info@gironde.hu

**1.4. Sürgősségi telefon: Egészségügyi Toxikológiai Tájékoztató Szolgálat (ETTSZ):**

napközben:+36 (1) 476-6464

éjjel-nappal hívható száma: +36 (80) 20 11 99

**2. szakasz: A veszély azonosítása**

**2.1. Az keverék osztályozása:** a gyártó, a vonatkozó uniós szabályozások a 1272/2008/EK (CLP**[[1]](#footnote-1)**)rendelet szerint **a termék veszélyes keverék.**

|  |  |  |  |
| --- | --- | --- | --- |
|  | | **Veszélyességi osztály** | **Veszélyességi kategória[[2]](#footnote-2)** |
| **Egészségi veszély:** | Eye Irrit. 2 | Súlyos szemkárosodás/szemirritáció | 2 |

**2.2. Címkézési elemek:**

**Piktogram:** GH07 **Figyelmeztetés**: FIGYELEM



**Veszélyre/kockázatra figyelmeztető H-mondat:**

H319 Súlyos szemirritációt okoz.

**Óvintézkedésre vonatkozó P-mondatok:**

**P102** Gyermekektől elzárva tartandó.

**P103** Használat előtt olvassa el a címkén közölt információkat.

**P305+P351+P338** SZEMBE KERÜLÉS ESETÉN: Több percig tartó óvatos öblítés vízzel.

Adott esetben a kontaktlencsék eltávolítása, ha könnyen megoldható.

Az öblítés folytatása.

**P337+P313** Ha a szemirritáció nem múlik el: Orvosi ellátást kell kérni.

**Összetétel:** citromsav

**Összetevők a 648/2004/EK rendelet szerint:** <5% nem ionos felületaktív anyag, Parfum

**2.3. Egyéb veszélyek:** a termék nem tartalmaz különös aggodalomra okot adó (SVHC) anyagot, illetve olyan anyagot, ami a különös aggodalomra okot adó anyagok jelöltlistáján szerepel; a lista közzétételre kerül a REACH 59. cikk (10) értelmében, lásd ECHA honlap: <http://echa.europa.eu/candidate-list-table>

A termék nem tartalmaz a REACH XIII. mellékletének kritériumai szerinti PBT, ill. vPvB anyagot.

**Fizikai-kémiai veszély:** nem lép fel.

**Egészségkárosító veszély:** szembe jutva irritál tartós és többszöri érintkezés esetén szemkárosodást okozhat.

**Környezetkárosító hatás:** előírásszerű kezelés, tárolás és ártalmatlanítás esetén a környezetkárosító hatás kockázatával nem kell számolni.

**3. szakasz: Összetétel vagy az összetevőkre vonatkozó adatok**

**3.1. Kémiai jelleg:** keverék, vizes oldat.

|  |  |  |
| --- | --- | --- |
| **Veszélyes összetevő** | **Koncentráció** | **Veszélyességi osztály, kategória,  H-mondat** |
| Citromsav monohidrát  CAS-szám: 5949-29-1 EK-szám: 201-069-1  RRN: 01 -2119457026-42-xxxx | 5-15% | Eye Irrit. 2, H319 |
| N,N-dimetil-tetradecilamin-N-oxid  CAS-szám: 3332-27-2 EK-szám: 222-059-3 | 0 – 1% | Acute Tox. (oral) 4, H302  Eye Dam. 1, H318, Skin Irrit. 2, H315  Aquatic Acute 1, H400; M(akut):1 |

A gyártó más veszélyes összetevő jelenlétét nem jelzi. Az egyéb összetevők nem tekinthetők a hatályos jogszabályok szerint veszélyes anyagnak vagy koncentrációjuk a termékben nem éri el azt a mértéket, amely fölött jelenlétét a veszélyesség szerinti besorolásnál fel kell tüntetni, illetve figyelembe kell venni.

A veszélyességi osztályok, H-mondatok a tiszta komponensekre vonatkoznak, a termék veszélyesség szerinti besorolását a 2. szakasz adja meg. A H-mondatok teljes szövegét lásd a 16. szakaszban.

**4. szakasz: Elsősegély-nyújtási intézkedések**

**Általános tudnivalók:** A sérültet távolítsuk el a veszély forrásától. Az elszennyeződött ruházatot és lábbelit le kell venni. Eszméletlen vagy görcsös állapotban lévő sérülttel folyadékot itatni vagy annál hányást kiváltani nem szabad!

**4.1. Az elsősegély-nyújtási intézkedések ismertetése**

**Belélegzés esetén:** a sérültet friss levegőre kell vinni.

**Bőrrel való érintkezés esetén:** mossuk szappannal és vízzel az érintett bőrfelületet, majd folyóvízzel alaposan öblítsük le.

**Szembe kerülése esetén:** alapos, legalább 5 – 10 percig tartó szemöblítést kell végezni folyóvízzel a szemhéjszélek széthúzása és a szemgolyó állandó mozgatása közben. Panasz, tünet állandósulása esetén szakorvos segítségét kell kérni!

**Lenyelés esetén**: a szájat azonnal öblítsük vízzel, majd igyunk vizet. Nagy mennyiségek lenyelése esetén forduljunk orvoshoz, mutassuk meg a címkét és vagy a biztonsági adatlapot.

**4.2. A legfontosabb – akut és késleltetett – tünetek és hatások:** szembejutva irritálhat, szemkárosodást okozhat hosszas és tartós érintkezés esetén.

**4.3. A szükséges azonnali orvosi ellátás és különleges ellátás jelzése:** ha tünetek jelentkeznek, vagy mérgezés gyanúja merül fel, azonnal hívjunk orvost, és mutassuk meg a termék címkéjét, illetve biztonsági adatlapját. **Megjegyzés az orvos számára:** kezeljen a tüneteknek megfelelően.

**5. szakasz: Tűzvédelmi intézkedések**

**5.1. Megfelelő oltóanyag:** oltóhab, oltópor, szén-dioxid, vízpermet, homok. A környezetben égő anyagok alapján kell meghatározni.

**Alkalmatlan oltóanyag:** erős vízsugár.

**5.2. A keverékből származó különleges veszélyek**: nem ismert.

**5.3. Javaslat a tűzoltóknak:** a védőfelszereléseket a környezetben égő anyagok alapján kell meghatározni. Védőruha és a környezet levegőjétől független légzőkészülék javasolt.

**Egyéb információ:** a termék nem tűzveszélyes, nem robbanásveszélyes, nem öngyulladó.

**6. szakasz: Intézkedések véletlenszerű expozíciónál**

**6.1. Személyi óvintézkedések, egyéni védőeszközök és vészhelyzeti eljárások:** ügyeljünk a csúszásveszélyre, ha a szembefröccsenés veszélye fennáll, akkor védőszemüveg használata szükséges.

**6.2. Környezetvédelmi óvintézkedések:** a kiömlött anyag közcsatornába, élő vizekbe, talajba ne jusson! A hulladékkezelés, a megsemmisítés a helyi előírásoknak megfelelően történjen.

**6.3. A területi elhatárolás és a szennyezés mentesítés módszerei és anyagai**

Nagy mennyiségű kiömlött készítményt inert folyadékfelszívó anyaggal (pl. homok, föld, diatomaföld) kell felitatni, összegyűjteni, megfelelően címkézve tárolni és a helyi előírásoknak megfelelően megsemmisíteni. Kis mennyiségű terméket sok vízzel le kell öblíteni.

**6.4. Hivatkozás más szakaszokra:** lásd még a 7., 8. és 13. szakaszokat.

**7. szakasz: Kezelés és tárolás**

**7.1. A biztonságos kezelésre irányuló óvintézkedések:** kövessük a címkén található használati utasítást! Ne keverjük más készítményekkel! Kerüljük el a termék szembejutását.

**Tűz- és robbanásvédelem:** speciális intézkedés nem szükséges.

**7.2. A biztonságos tárolás feltételei, az esetleges összeférhetetlenséggel együtt**

Gyermekek kezébe nem kerülhet! Ajánlott tárolási hőmérséklet: +5°C felett.

**7.3. Meghatározott végfelhasználás:** savas tisztítószer

A felhasználók mindig olvassák el a használati útmutatót, és tartsák be a biztonságos kezelésre és felhasználásra vonatkozó utasításokat.

**8. szakasz: Az expozíció ellenőrzése/egyéni védelem**

**8.1. Ellenőrzési paraméterek**

**Foglalkozási expozíciós határérték**/**levegőben megengedett koncentráció:** nem tartalmaz olyan összetevőt melyre vonatkozólag határérték megállapítás történt.

Citromsavra vonatkozó DNEL[[3]](#footnote-3) érték: nincs adat, nem származtatható.

Citromsav PNEC[[4]](#footnote-4) értékei: PNEC (édesvíz): 0,44 mg/l, PNEC (tengervíz): 0,044 mg/l;

PNEC (édesvízi üledék): 3,46 mg/l; PNEC (talaj): 33,1 mg/kg; PNEC (STP): > 1000 mg/kg

PNEC (tengeri üledék): 34,6 mg/l

**8.2. Az expozíció ellenőrzése**

A termék használata során be kell tartani a vegyi anyagokkal folytatott tevékenységek általános biztonsági és higiénés előírásait. Körültekintő munkával, használattal kerüljük el a termék szembejutását!

**Műszaki intézkedés:** nem szükséges.

**Higiéniai intézkedések:** tartsuk távol élelmiszerektől, italoktól és takarmányoktól.

**Személyi védőfelszerelések:**

* **Légutak védelme:** nem szükséges.
* **Kézvédelem:** érzékeny bőrű személyeknek védőkesztyű használata ajánlott.
* **Szemvédelem:** nem szükséges. Nagy mennyiségek kezelése esetén, mentesítéskor védőszemüveg/védőálarc használata ajánlott.

**9. szakasz: Fizikai és kémiai tulajdonságok**

**9.1. Az alapvető fizikai és kémiai tulajdonságokra vonatkozó információk**

Halmazállapot: folyékony

Megjelenési forma: folyadék

Szín: áttetsző

Szag: a termékre jellemző, kellemes

Szagküszöb: nincs meghatározva

pH-érték 20°C-on: <2

Relatív sűrűség: kb. 1,1

Forrás/dermedéspont: nincs adat

Lobbanáspont: nem jellemző, vizes oldat, kb. >100°C becsült érték

Bomlási hőmérséklet: nincs adat

Öngyulladás: a termék nem öngyulladó

Robbanásveszély: nem lép fel, nem robbanásveszélyes

Robbanási határok: nincs adat

Oxidáló tulajdonság: nem jellemző

Gőznyomás: nincs adat

Gőzsűrűség: nincs adat

Bepárlási sebesség: nem releváns

Vízoldékonyság: elegyedik, citromsav oldékonysága: 676 g/l víz, 20°C-on

Megoszlási hányados: – 1,72 (citromsav 20°C-on)

**9.2. Egyéb információ:** nincs adat, nem áll rendelkezésre vagy nem releváns

**10. szakasz: Stabilitás és reakciókészség**

**10.1. Reakciókészség:** nem jellemző, savas oldat, lúgokkal sót képez.

**10.2. Kémiai stabilitás:** közönséges körülmények (szokásos hőmérséklet-, és nyomásviszonyok, valamint a 7. szakasz alatt előírt tárolási körülmények) között a termék stabil.

**10.3. A veszélyes reakciók lehetősége:** reakció aktív klórtartalmú készítményekkel.

**10.4. Kerülendő körülmények:** rendeltetésszerű használat esetén nem ismertek. Hőhatás, fagy.

**10.5. Nem összeférhető anyagok:** aktív klórtartalmú készítmények, lúgok, erős oxidáló szerek.

**11. szakasz: Toxikológiai adatok**

**11.1. A toxikológiai hatásokra vonatkozó információ:** célzott vizsgálatok nem történtek. Osztályozása, toxikológiai megítélése a CLP-rendelet keverékekre vonatkozó osztályozási kritériumainak a figyelembevételével történt.

**Akut toxicitás:** a termék nem osztályozandó lenyelve, bőrön át felszívódva, belélegezve ártalmas keveréknek.

**Bőrmarás/bőrirritáció:** a rendelkezésre álló adatok alapján az osztályozás kritériumai nem teljesülnek.

**Szemkárosodás/szemirritáció:** a rendelkezésre álló adatok alapján az osztályozás kritériumai teljesülnek. A szemirritáló (Eye Irrit. 2) összetevő koncentrációja 10%.

**Bőr és légúti szenzibilizáció:** a rendelkezésre álló adatok alapján az osztályozás kritériumai nem teljesülnek.

**CMR hatások (rákkeltő, mutagén és reprodukciós toxicitás):** jelentős hatás, kritikus veszély nem ismert. A rendelkezésre álló adatok alapján a termék CMR tulajdonságú anyagot nem tartalmaz, az osztályozás kritériumai nem teljesülnek.

**Célszervi toxicitás (STOT SE , STOT RE):** az osztályozás kritériumai nem teljesülnek.

**Aspirációs toxicitás:** jelentős hatás, kritikus veszély nem ismert, a rendelkezésre álló adatok alapján az osztályozás kritériumai nem teljesülnek.

**11.2. A citromsav-monohidrátra vonatkozó adatok:**

Akut toxicitás: LD50 (orális, patkány): 5400 mg/ttkg; LD50 (dermális, patkány): > 2000 mg/ttkg

Bőrmarás/bőrirritáció: citromsav 50%-os vizes oldata nem irritáló nyulakon okkluzív kötésben[[5]](#footnote-5).

Az OECD 404 teszt szerint gyengén bőrirritáló hatású.[[6]](#footnote-6)

Súlyos szemkárosodás/szemirritáció: erősen irritál, OECD 405 teszt.

Légúti irritáció: porának belégzése esetén lehetséges.

Bőrszenzibilizáció: nem szenzibilizál (tengerimalac, Buehler teszt).

Csírasejt-mutagenitás: in vivo kísérletekben nem mutagén.

Rákkeltő hatás: Állatkísérletekben nem rákkeltő, nem szerepel az IARC, NTP, OSHA listákon.

Reprodukciós toxicitás: nem teratogén.

Célszervi toxicitás, egyszeri/többszöri expozíció: nem osztályozzák, mint speciális célszervi toxikus anyagot.

Aspirációs veszély: nem valószínűsíthető.

**12. szakasz: Ökológiai információk**

**12.1. Toxicitás:** célzott vizsgálatokat nem végeztek. Megítélése az összetevőkre vonatkozó ökotoxikológiai adatok alapján a CLP-rendeletnek megfelelően történt.

A termék nem osztályozandó a környezetre veszélyes keveréknek.

A citromsav toxicitása vízi élőlényekre: LC50 (hal, 48 óra): 440 mg/l

EC50 (*Daphnia magna,* 24 óra): 1535 mg/l

**12.2. Perzisztencia és lebonthatóság:** a termékben lévő felületaktív anyag megfelel a 648/2004/EK rendeletben előírt biológiai lebomlási kritériumoknak (>80%, OECD 310). Az ezt alátámasztó adatok mindenkor a tagállamok illetékes szerveinek a rendelkezésére állnak, és közvetlen kérésükre vagy a tisztítószer gyártó kérésére megtekinthetők.

A citromsav biológiailag jól lebontható (Sturm teszt).

**12.3. Bioakkumulációs képesség:** bioakkumuláció nem várható; citromsav logPo/v értéke: < 1, a nemionos felületaktív anyag logPo/v értéke: 5,66.

**12.4. A talajban való mobilitás:** nincs adat.

**12.5. A PBT- és a vPvB-értékelés:** a termék összetevői nem PBT, nem vPvB anyagok.

**12.6. Egyéb káros hatás:** nem ismert.

**13. szakasz: Ártalmatlanítási szempontok**

**13.1. Hulladékkezelési módszerek:** a termék és annak csomagolóanyagának ártalmatlanítása a helyi előírásoknak megfelelően történjen.

A termék maradékainak és hulladékainak kezelésére a 225/2015. (VIII.7.) Kormányrendeletben foglaltak az irányadók. A készítmény hulladékának besorolása a felhasználás helyétől és a hulladékká válás körülményeitől függően változhat.

Kis mennyiségek háztartási hulladékként kezelhetőek.

**13.2. A termék hulladékának besorolása/hulladékkulcs/EWC-kód:** 07 06 01\* vagy 16 10 01\*

**A vízzel alaposan kitisztított, hulladékká vált csomagolóanyag besorolása:** 15 01 02

A csomagolási hulladékkal kapcsolatos hulladékgazdálkodási tevékenységet a 442/2012. (XII.29.) kormányrendelet szabályozza.

**14. szakasz: Szállításra vonatkozó információk**

A termék a veszélyes áruk nemzetközi szállítását szabályozó egyezmények szerint (ADR/RID, IMDG, IATA/ICAO) **nem** **veszélyes áru.**

**15. szakasz: Szabályozással kapcsolatos információk**

**15.1. A keverékkel kapcsolatos biztonsági, egészségügyi és környezetvédelmi előírások/jogszabályok**

A termék nem tartalmaz különös aggodalomra okot adó (SVHC) anyagot.

A termék nem tartalmaz a REACH XIV. mellékletében listázott anyagot.

A termék nem tartalmaz a REACH XVII. mellékletben szereplő anyagot.

A termék nem tartalmaz ózonréteg károsító anyagot.

**Vonatkozó közösségi joganyagok**

REACH rendelet: 1907/2006/EK és módosításai;

CLP rendelet: 1272/2008/EK és módosításai;

Tisztítószer-rendelet: 648/2004/EK és módosításai;

98/24/EK irányelve a munkájuk során vegyi anyagokkal kapcsolatos kockázatoknak kitett munkavállalók egészségének, biztonságának védelméről;

Foglalkozási expozíciós határértékek: 91/322/EK rendelet és módosítása; 2000/39/EK irányelv és módosításai.

2008/98/EK irányelv a hulladékokról

**Vonatkozó nemzeti joganyagok**

Munkavédelem: az 1993. évi XCIII. törvény a munkavédelemről; 25/2000. (IX.30.) EüM-SzCsM együttes rendelet a munkahelyek kémiai biztonságáról; 33/1998. (VI.24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről; 3/2002. (II.8.) SzCsM-EüM együttes rendelet a munkahelyek munkavédelmi követelményeinek minimális szintjéről;

Kémiai biztonság: 2000. évi XXV. törvény a kémiai biztonságról és módosításai, a veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló 44/2000. (XII.27.) EüM rendelet és módosításai;

Környezetvédelem: 1995. évi LIII. törvény a környezet védelmének általános szabályairól; 2012. évi CLXXXV. törvény a hulladékokról; 225/2015. (VIII.7.) Korm. rendelet a veszélyes hulladékkal kapcsolatos tevékenységek végzésének feltételeiről; 72/2013. (VIII.27.) VM rendelet a hulladék jegyzékről;

Tűzvédelem: az 1996. évi XXXI. törvény a tűz elleni védekezésről, a műszaki mentésről és a tűzoltóságról; az 54/2014. (XII.5.) BM rendelet az Országos Tűzvédelmi Szabályzatról

**15.2. Kémiai biztonsági értékelés:** nem készült.

**16. szakasz: Egyéb információk**

Az adatlap a termék normál körülmények között történő felhasználására és kezelésére vonatkozó információkat tartalmazza. Minden olyan alkalmazás esetén, amikor a terméket más anyaggal elegyítik, illetve olyan eljárásokat alkalmaznak, amelyek nem felelnek meg az adatlapban foglaltaknak, a teljes felelősség a felhasználót terheli.

A biztonsági adatlapban foglalt információk, adatok és ajánlások ismereteink legjaván alapszanak és azokat a kiadás időpontjában pontosnak, helytállónak ismerjük, de a javaslatainkért, és az ajánlásainkért garanciát vállalni nem tudunk, hiszen a felhasználás körülményei hatáskörünkön kívül esnek.

A felhasználó saját felelősségére dönt az említett információk alkalmazásáról, a termék felhasználásáról. Az adatlap nem jelenti bármilyen jogi kötelezettség vagy felelősség vállalását a helytelen használatból adódó következményekért.

**A 2. és a 3. szakaszában szereplő rövidítések és H-mondatok szövege:**

RRN: a REACH regisztráció száma

M(akut): M-tényező az akut vízi toxicitásra vonatkozólag

PBT: perzisztens, bioakkumulatív, toxikus

vPvB: nagyon perzisztens, nagyon bioakkumulatív

A veszélyességi osztályok rövidítései, a rövidítések utáni (1-4) számok, az osztályon belüli kategóriát jelölik meg, a nagyobb számok kisebb veszélyt jelentenek: Acute Tox.: akut toxicitás; oral: szájon át;   
Skin Irrit.: bőrirritáció; Eye Irrit.: szemirritáció; Eye Dam.: súlyos szemkárosodás; Aquatic Acute: vízi környezetre veszélyes, akut veszélyt jelent.

H302 Lenyelve ártalmas.

H315 Bőrirritáló hatású.

H319 Súlyos szemirritációt okoz.

H318 Súlyos szemkárosodást okoz.

H400 Nagyon mérgező a vízi élővilágra.

**Adatlaptörténet:** a biztonsági adatlap 1.0-HU verziója a gyártó adatai és az összetevők biztonsági adatlapja alapján készült 2017. március 20-án, melyet felülvizsgáltak 2019. május 27-én.

1. **C**lassification, **L**abelling and **P**ackaging: 1272/2008/EK rendelet és módosításai [↑](#footnote-ref-1)
2. Nagyobb szám, kisebb veszélyt jelent. [↑](#footnote-ref-2)
3. DNEL: DERIVED NO EFFECT LEVEL - a származtatott hatásmentes humán-expozíció szintje [↑](#footnote-ref-3)
4. PNEC: PREDICTED NO EFFECT CONCENTRATION - az adott ökoszisztémára károsan még nem ható, becsült küszöbkoncentráció [↑](#footnote-ref-4)
5. http://echa.europa.eu/registration-dossier/-/registered-dossier/15451 [↑](#footnote-ref-5)
6. SIDS Report - http://www.inchem.org/documents/sids/sids/77929.pdf [↑](#footnote-ref-6)